Rivaliteti mes SHBA dhe Kinës po pasqyrohet në të ardhmen e pasigurt të Sudanit
Analistët shqyrtojnë marrëdhënien e dy vendeve në lidhje me të ardhmen e Sudanit
Kongresi amerikan po shqyrton plane për të nxitur Sudanin që t’u përmbahet zotimeve të mëparshme për paqe nëse dëshiron normalizimin e marrëdhënieve. Mirëpo ditët e fundit, Presidenti i Sudanit, Omar al-Bashir, lavdëroi Kinën për bashkëpunimin me vendet e Afrikës. Projektligji amerikan, i cili mbështetet nga dy partitë, pritet të miratohet para fundit të vitit. Ky propozim është bërë ndërkohë që po shtohet prania diplomatike e Shteteve të Bashkuara në Sudanin jugor. Kina, ndërkohë, po sigurohet që miqësia me qeverinë në Kartum të mos dëmtohet, ndërsa thellon lidhjet e veta me jugun. Kinezët kanë blerë sasi të mëdha nafte, e cila prodhohet në jug por kalon nëpër tubacione në veri, duke e lidhur kështu Kinën me të dy pjesët e vendit. Në vitet e fundit, Kina po ashtu i ka ofruar qeverisë në Kartum pajisje ushtarake dhe mbështetje diplomatike. Zyrtarët kinezë kanë thënë se përkrahin Sudanin të bashkuar, por se do të nderojnë rezultatin e referendumit nëse jugorët zgjedhin pavarësinë. Akademiku amerikan Erik Rivs, studiues i çështjeve të Sudanit në Kolegjin Smith, i quajti lojërat olimplike të 2008-ës në Pekin, “Olimpiada e gjenocidit” për shkak të luftës në krahinën perëndimore sudaneze të Darfurit dhe lidhjeve të Kinës me konfliktin. Zoti Rivs thotë se edhe pse Shtetet e Bashkuara dhe Kina mund të duan paqe në Sudanin jugor, zyrtarët në Kartum kanë plane të tjera. thotë ai Një ish-ambasador amerikan në Afrikë, Dejvid Shin, thotë se Kina i bëri trysni Kartumit të pranonte paqeruajtës ndërkombëtarë në Darfur, pjesërisht për shkak të lojërave olimpike. Ai thotë se roli i Kinës është po ashtu i rëndësishëm sa i përket referendumit. Zoti Shin, i cili po studion rolin në rritje të Kinës në Afrikë, thotë se zyrtarët kinezë janë duke i kushtuar gjithherë e më shumë vëmendje zyrtarëve nga ish-organizata kryengritëse në jug, Lëvizja Popullore Çlirimtare e Sundanit. Mes tjerash, Kina i ka ftuar ata në Pekin, si dhe ka hapur një konsullatë në ish-selinë e kryengritësve, Xhuba, kryeqyteti i Sudanit jugor.Z.Shin thotë: Por Kevin Fank, hulumtues i pavarur dhe bashkëautor i librit të titulluar “Gara për Afrikën: Ndërhyrja në Darfur dhe SHBA”, thotë se gjendja në Sudan është shembull i rivalitet mes Kinës dhe Shteteve të Bashkuara rreth burimeve dhe lidhjeve ushtarake në kontinent. Zoti Fank citon raportet se aleatët amerikanë në Afrikën lindore po i dërgojnë armë Sudanit jugor: Analistë të tjerë, si Xhon Prendergast nga Projekti “Mjaft” që synon t’i japë fund gjenocidit, e shohin gjendjen me më shumë optimizëm. Ai thotë se referendumi i paraparë për Sudanit jugor është mundësi që dy ekonomitë më të mëdha të botës të bashkëpunojnë në të mirë të paqes në Afrikë: Referendumi do të ishte kulmi i Marrëveshjes Gjithëpërfshirëse të Paqes që u nënshkrua më 2005 mes Lëvizjes Popullore Çlirimtare të Sudanit dhe qeverisë së Sudanit për t’i dhënë fund konfliktit njëzetvjeçar gjatë të cilit u vranë afro 2 milion njerëz. Pengesa të tjera përfshijnë logjistikën, përgatitjen e rregullt të listave të votimit, shënimin e kufirit dhe ndarjen e fitimeve nga nafta, në rast se jugu voton për pavarësi.